section_heading: 23px Silverstone
paragraph_text: Valtteri Bottas uspio je obraniti najbolju startnu poziciju ispred Lewisa Hamiltona, dok je iza njih sjajan start imao Max Verstappen koji se uspio probiti ispred Nice Hülkenberga. Priliku za prolazak Hülkenberga pokušao je iskoristiti i Daniel Ricciardo, no to ga je na kraju koštalo gubitka pozicije od Lancea Strolla. Sebastian Vettel sam se izvrtio u prvom zavoju, a sreća je bila što ga nitko nije pogodio, iako je bilo vrlo blizu tome. Lando Norris je napredovao dvije pozicije, a isto toliko je na startu izgubio Charles Leclerc. Hamilton je pokušao napasti Bottasa u Brooklandsu, no Finac se obranio.